กรมการศาสนา เชิญชวนพุทธศาสนิกชนทั่วประเทศ ร่วมกิจกรรมทางพุทธศสานาเนื่องในวันอาสาฬหบูชา วันเข้าพรรษา และเนื่องในโอกาสวันเฉลิมพระชนมพรรษาสมเด็จพระเจ้าอยู่หัว
นายมานัส ทารัตน์ใจ อธิบดีกรมการศาสนา กล่าวว่าเนื่องในวันอาสาฬหบูชา วันเข้าพรรษา และเนื่องในโอกาสวันเฉลิมพระชนมพรรษาสมเด็จพระเจ้าอยู่หัว
 
 ซึ่งพุทธศาสนิกชนจะได้น้อมรำลึกถึงพระธรรมคำสอนขององค์พระสัมมาสัมพุทธเจ้า และในวันพรุ่งนี้ (28 ก.ค. 2561) เป็นวันเข้าพรรษาและตรงกับวันเฉลิมพระชนมพรรษาสมเด็จพระเจ้าอยู่หัว จึงนับเป็นโอกาสที่วันสำคัญทางพระพุทธศาสนามาประจวบกับวันสำคัญของสถาบันพระมหากษัตริย์  ดังนั้นทั่วประเทศจึงได้ร่วมจัดกิจกรรมขึ้น โดยในกรุงเทพมหานครได้อัญเชิญพระบรมสารีริกธาตุจากพระบรมมหาราชวัง รวมทั้งจากพิพิธภัณฑสถานแห่งชาติจังหวัดเชียงใหม่ ราชบุรี พระนครศรีอยุธยา และสุโขทัย มาประดิษฐาน ณ มณพลพิธีท้องสนามหลวง ตั้งแต่วันที่ 22 ก.ค. -28 ก.ค. 2561 ให้ประชาชนได้เข้าถวายสักการะเพื่อความเป็นสิริมงคล และเพื่อแสดงถึงความเจริญรุ่งเรืองทางพระพุทธศาสนาในประเทศไทยที่ยาวนาน ตลอดจนน้อมรำลึกในพระมหากรุณาธิคุณของสมเด็จพระบูรพมหากษัตริยาธิราชของไทยทุกพระองค์ และเทิดทูนสมเด็จพระเจ้าอยู่หัวที่ทรงเป็นพุทธมามกะและทรงเป็นองค์เอกอัครศาสนูปถัมภก และทรงปกครองประเทศและดูแลพสกนิกรชาวไทยด้วยหลักทศพิธราชธรรม
  
ทั้งนี้ ทุกวัดทั่วประเทศได้จัดพิธีทำบุญตักบาตร รักษาศีล เจริญสมาธิภาวนา และพิธีเวียนเทียนในช่วงเย็นซึ่งพุทธศสานิกชนทั่วประเทศสามารถเข้าร่วมกิจกรรมทางพระพุทธศสานาที่สำคัญได้ที่วัดใกล้บ้าน  ส่วนพื้นที่ที่ติดกับประเทศเพื่อนบ้านก็จะใช้มิติทางศาสนาเชื่อมความสัมพันธ์ หรือ กิจกรรมอาสาฬหบูชาอาเซียน